Katarina Sijenska
<s>Katarina Sijenska (Siena, 25. mart 1347. - Rim 29. april 1380.) rođena kao Caterina Benincasa bila je domenikanska redovnica i mistik, kanonizirana - 1461.</s>

<s>Danas se slavi ne samo svetica već i kao jedna od zaštitnica Italije, 1970. proglašena je Crkvenim doktorom, a 1999. i Sveticom zaštitnicom Evrope.</s>

<s>Biografija</s>

<s>Katarina se pridružila dominikankama 1363. u Sieni i vrlo brzo stekla veliku reputaciju zbog svoje religioznosti i strogog asketizma.</s>

<s>Kada je papa Grgur XI. 1376. bacio interdikt na pobunjeničku Firencu - Katarina je shvatila da nešto mora poduzeti, kako bi vratila mir unutar crkve i po Apeninskom poluotoku, zbog tog je stala agitirati protiv muslimana i tražila pokretanje novog križarskog rata.</s><s>Radi tog je kao neslužbeni emisar otputovala u Avignon sa svojim ispovjednikom i biografom Raymondom od Capue.</s><s>Njena je misija bila neuspješna, jer ju je papa gotovo ignorirao, što nju nije smetalo da mu svo vrijeme svog boravka u Avignonu, propagira svoje planove za križarski rat.</s>

<s>Vremenom joj je postalo jasno da je povratak pape Grgura XI. iz Avignona u Rim - ideja koju ona nije inicirala i koju ispočetka i nije baš podržavala - zapravo jedini način da se mir vrati na Apeninski poluotok i dokine Zapadna šizma.</s><s>Zbog tog se sa oduševljenjem prihvatila tog novog zadatka i uspjela.</s>

<s>Ali kad se Grgur vratio u Rim 1376., nije slavila, jer je već slijedeći dan otputovala u Toskanu.</s><s>Na njegov zahtjev je 1378. otišla u Firencu i bila tamo tokom bune Bune Ciompi u junu.</s><s>Nakon kratkog i posljednjeg boravka u Sieni, za kog je uspjela završila svoje Dijaloge, započete prethodne godine, u novembru je otputovala u Rim, vjerojatno na poziv novog pape Urbana VI., da mu pomogne u reorganizaciji crkve.</s><s>Iz Rima je slala pisma i savjete na brojne adrese, kako bi osigurala podršku papi Urbanu VI..</s><s>Istovremeno je pokušala utjecati na njega da promjeni stav o napuljskoj kraljici Jeanne I, koju je ekskomunicirao jer je podržavala antipapu Klementa VII..</s><s>Taj pokušaj da Jeanne vrati na tron, bio je posljednje što je Katarina napravila.</s>

<s>Katarina je za svog kratkog života uspjela izdiktirati nekih 380 pisama, 26 molitvi i 4 rasprave, koji su izdani 1475. u Sieni kao Dialogue, ili - Il libri della divina dottrina.</s><s>To je skup njezinih ekstatičnih iskustava koji ilustrira njezinu doktrinu "unutrašnje ćelije", organa koji joj omogućuje da shvati Boga i u koji se povukla.</s><s>Sve što je objavila zajedno sa njenom biografijom koju je napisao Raymond od Capue izdano je u Sieni između 1707 - 21.</s>

<s>Izvori</s>

<s>Vanjske veze 
 
 St.</s><s>Catherine of Siena</s>

<s>Katolički sveci</s>

